Бригадата взема участие в Отечествената война от 1944 – 1945 г. През първата фаза на войната води боеве с армията на Третия райх край Куманово, Крива Паланка, Кочани, Ниш, Пирот, Прокупле, Митровица. Във втората фаза част от нея, сформирана като 1-ва армейска танкова дружина към Първа българска армия, участва в Дравската и Мурската операции – при превземането на линията „Маргит“. Бойният ѝ път приключва в унгарския град Надканижа.